**Rondelul misiunii către cer**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul misiunii către cer

În misiunea sfântă, către cer

Creştinul prin furtuni răzbate,

Oricâte greutăţi, nenumărate

În calea sa, i-ar pune Lucifer.

Gândind c-aici e totul efemer

Şi că în vânt s-or pierde toate,

În misiunea sfântă, către cer

Creştinul prin furtuni răzbate.

Stăruinţa, în voinţa sa de fier

De a trăi după sfânta dreptate

Îi dă nădejde-n cele declarate

Că în Isus, speranţele nu pier,

În misiunea sfântă, către cer...

Creştinul prin furtuni răzbate!

Flavius Laurian Duverna

14 martie 2015